Document ID: 32011D0783

РЕШЕНИЕ 2011/783/ОВППС НА СЪВЕТА
от 1 декември 2011 година
за изменение на Решение 2010/413/ОВППС относно ограничителни мерки срещу Иран
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 29 от него,
като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран (1), и по-специално член 23, параграф 2 от него,
като има предвид, че:
(1)
На 26 юли 2010 г. Съветът прие Решение 2010/413/ОВППС относно ограничителни мерки срещу Иран.
(2)
Съветът извърши цялостен преглед на списъка на лица и образувания, поместен в приложение II към Решение 2010/413/ОВППС, към които се прилагат член 19, параграф 1, буква б) и член 20, параграф 1, буква б) от посоченото решение. При прегледа Съветът взе предвид съображенията, представени му от засегнатите страни.
(3)
Съветът реши, че за лицата и образуванията, изброени в приложение II към Решение 2010/413/ОВППС, следва да продължат да се прилагат специфичните ограничителни мерки, предвидени в посоченото решение.
(4)
Съветът реши също така, че вписванията за определени образувания, включени в приложение II към Решение 2010/413/ОВППС, следва да бъдат изменени.
(5)
Нещо повече, с оглед на продължаващите опасения, изразени от Европейския съвет на 23 октомври 2011 г. във връзка с разширяването на ядрената и ракетната програма на Иран, следва да бъдат включени нови лица и образувания в списъка на лицата и образуванията, които подлежат на ограничителни мерки, съдържащ се в приложение II към Решение 2010/413/ОВППС.
(6)
Списъкът на лицата и образуванията, посочени в член 19, параграф 1, буква б) и член 20, параграф 1, буква б) от Решение 2010/413/ОВППС, следва съответно да се актуализира,
ПРИЕ НАСТОЯЩОТО РЕШЕНИЕ:
Член 1
Приложение II към Решение 2010/413/ОВППС се изменя, както е посочено в приложението към настоящото решение.
Член 2
Настоящото решение влиза в сила в деня на приемането му.
Съставено в Брюксел на 1 декември 2011 година.

Labels: 18
5